El pròxim dilluns s'inicia una nova fase de les obres de canalització del cablejat d'alta tensió
19 novembre 2021

## El pròxim dilluns s'inicia una nova fase de les obres de canalització del cablejat d'alta tensió19 novembre 2021Última actualització: 19 novembre 2021

![](../gestion/img/6632e8033685373bf0a697eaca688eb78feb987a5a2453817223b1714c30d72d.jpg)  
  

Iberdrola inicia el pròxim dilluns (22 de novembre) un nou tram de les obres de canalització del cablejat d'alta tensió que unirà l'estació elèctrica del Polígon Alcodar amb la futura subestació que es construirà al polígon Sanxo Llop. Es tracta d'un traçat de 3 quilòmetres amb canonades de 2 metres d'amplada (més 1 metre a cada costat) i entre 2 i 3 metres de profunditat en alguns trams. Una obra d'envergadura, amb un pressupost de 7 milions d'euros, que tindrà afeccions importants per al trànsit rodat.

Aquesta nova actuació es realitzarà a l'avinguda Blasco Ibáñez, concretament al tram comprés entre el carrer Benissuai i l'avinguda de la Mar, per la qual cosa es recomana utilitzar la ronda perimetral externa i seguir en tot moment les indicacions de les senyals d'obra i dels agents de la Policia Local que des de l'inici de les obres s'han desplegat a la zona per agilitzar el trànsit.

Les principals afeccions són les següents:  
\- L'Avinguda Blasco Ibáñez tindrà un únic sentit de circulació (cap a l'eixida de València), des de l'Avinguda de la Mar  
\- Es manté el tancament d'Avinguda Blasco Ibáñez amb C/Perú  
\- Es reprén l'accés al pas de vianants de c/Benissuai davant del col·legi Botànic Cavanilles  
\- S'habilita un accés al pàrquing de terra situat davant del col·legi Botànic Cavanilles des del carrer Furs